ธนาคารกรุงไทย เปิดขายหุ้นกู้อนุพันธ์แฝงรุ่นใหม่ เน้นลงทุน 4 กระแสธุรกิจหลักที่เป็นเทรนด์อนาคต
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า หลังจากธนาคารประสบความสำเร็จจากการออกเสนอขายหุ้นกู้อนุพันธ์แฝงอ้างอิงดัชนีหุ้นกลุ่มธุรกิจ Luxury เมื่อเดือนมิถุนายนที่ผ่านมา โดยลูกค้าให้การตอบรับเข้ามาจองซื้อเกินความคาดหมาย ธนาคารจึงเร่งออกหุ้นกู้อนุพันธ์แฝงรุ่นใหม่ "หุ้นกู้อนุพันธ์แฝงกรุงไทย iSTOXX? Global Transformation IXGTRSND Index Linked Note" อายุ 5 ปี เปิดโอกาสสร้างผลตอบแทนอ้างอิงดัชนีหุ้นทั่วโลก iSTOXX? ที่เลือกลงทุนในธุรกิจที่ได้รับอานิสงส์จาก 4 กระแสการเปลี่ยนแปลงแห่งโลกอนาคตและดำเนินธุรกิจอย่างยั่งยืน เช่น Verizon ผู้ให้บริการ 5G Pfizer ผู้ผลิตวัคซีนโควิด-19 Gilead Sciences ผู้ผลิตยา Remdesivir ที่ใช้รักษาผู้ป่วยโรคโควิด-19 โดยชูจุดเด่นคุ้มครองเงินต้น 100% เมื่อถือจนครบกำหนด และทยอยจ่ายคืนเงินต้นแก่นักลงทุนทุกปีตลอดอายุ 5 ปี เสนอขายระหว่างวันที่ 6-9 กันยายนนี้